EUROOPAN KOMISSIO Bryssel 11.9.2020 COM(2020) 485 final Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta Espanjan hakemuksen johdosta – EGF/2020/001 ES/Galicia shipbuilding ancillary sectors



PERUSTELUT EHDOTUKSEN TAUSTA 1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013, jäljempänä ’EGR-asetus’. 2.Espanja toimitti 13. toukokuuta 2020 hakemuksen EGF/2020/001 ES/Galicia shipbuilding ancillary sectors EGR:n rahoitustuen saamiseksi niiden työntekijävähennysten vuoksi, jotka toteutettiin NACE Rev. 2:n kaksinumerotasoihin 24 (Metallien jalostus), 25 (Metallituotteiden valmistus (pl. koneet ja laitteet)), 30 (Muiden kulkuneuvojen valmistus), 32 (Muu valmistus), 33 (Koneiden ja laitteiden korjaus, huolto ja asennus) ja 43 (Erikoistunut rakennustoiminta) luokitelluilla toimialoilla NUTS 2 ‑tason alueella Galicia (ES11) (Espanja). Näistä toimialoista käytetään jäljempänä nimitystä ’laivanrakennuksen liitännäisalat’. 3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät. HAKEMUKSEN TIIVISTELMÄ EGR-hakemus EGF/2020/001 ES/Galicia shipbuilding ancillary sectors Jäsenvaltio Espanja Asianomaiset alueet (NUTS 2 ‑taso) Galicia (ES11) Hakemuksen jättämispäivä 13. toukokuuta 2020 Ilmoitus hakemuksen vastaanottamisesta 13. toukokuuta 2020 Lisätietopyyntö 27. toukokuuta 2020 Lisätietojen toimittamisen määräaika 8. heinäkuuta 2020 Arvioinnin päättämisen määräaika 30. syyskuuta 2020 Toimintakriteeri EGR-asetuksen 4 artiklan 2 kohta

Asianomaisten yritysten määrä 38



Toimialat (NACE Rev. 2:n kaksinumerotaso) Kaksinumerotaso 24 (Metallien jalostus) kaksinumerotaso 25 (Metallituotteiden valmistus (pl. koneet ja laitteet)) kaksinumerotaso 30 (Muiden kulkuneuvojen valmistus) kaksinumerotaso 32 (Muu valmistus) kaksinumerotaso 33 (Koneiden ja laitteiden korjaus, huolto ja asennus) ja ja kaksinumerotaso 43 (Erikoistunut rakennustoiminta). Viiteajanjakso (yhdeksän kuukautta): 23. toukokuuta 2019 – 23. helmikuuta 2020 Viiteajanjaksona tapahtuneet työntekijävähennykset 960 Tukeen oikeutettujen edunsaajien kokonaismäärä 960 Kohteena olevien edunsaajien kokonaismäärä 500 Yksilöllisten palvelujen talousarvio euroina 3 274 000 EGR:n täytäntöönpanon talousarvio euroina 0 150 000 Kokonaistalousarvio euroina 3 424 000 EGR:n tuki euroina (60 %) 2 054 400 HAKEMUKSEN ARVIOINTI Menettely 4.Espanja toimitti hakemuksen EGF/2020/001 ES/Galicia shipbuilding ancillary sectors 13. toukokuuta 2020 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Espanjalta lisätietoja 27. toukokuuta 2020. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 30. syyskuuta 2020. Hakemuksen tukikelpoisuus Asianomaiset yritykset ja edunsaajat 5.Hakemus koskee 960:ta työntekijää, jotka vähennettiin laivanrakennuksen liitännäisaloilla yrityksissä, jotka sijaitsevat NUTS 2 ‑tason alueella Galicia (ES11).



Yritykset ja työntekijävähennysten määrä viiteajanjaksolla Kaksinumerotaso 24 Metallien jalostus Kaksinumerotaso 33 Koneiden ja laitteiden korjaus, huolto ja asennus PIPEWORKS, S.L. 15 AISLAMIENTOS SOAMAR, S.L. 2 Kaksinumerotaso 25 Metallituotteiden valmistus (pl. koneet ja laitteet) BULBO 6 ELABORADOS METALICOS EMESA, S.L.U. 33 CALSOMATU SL 8 INDUSTRIAL DE ACABADOS, S.A. (INDASA) 15 CANCELAS NAVAL SL 1 IRIS SOCIEDAD COOP. GALLEGA DE TRABAJO ASOCIADO 22 COGALSO FERROLTERRA, S.C.G.T. 5 MONTAJES ROTELU, S.L. 7 EXACTA SERVICIOS NAVALES E INDUSTRIALES, S.L. 54 MONTAJES TUBACER, S.L. 128 GABADI, S.L. 18 NAVALIBER, S.L. 88 INSTALACIONES Y MANTENIMIENTOS IMAFER, S.L. 5 TALLERES DIZMAR, S.L. 7 J.J. NAVAL HISPANOGALAICA, S.L. 29 TALLERES MECANICOS GALICIA, S.L. 4 M. BLANCO, S.L. 13 WELDMAIN SERVICIOS CALDERIA, TUBERIA Y SOLDADURA, S.L. 31 MONTAJES CANCELAS, S.L. 20 Kaksinumerotaso 30 Muiden kulkuneuvojen valmistus MONTAJES HERMANOS RAMALLO, S.L. 2 AZZERO MORRAZO 12 MONTAJES HERMANOS RODRIGUEZ RAMALLO, S.L. 6 DOMAYO METAL SL 15 SERFRIMEC, S.L. 11 FACTORIAS VULCANO, S.A. 69 TALLERES NAVALES RUIZ, S.L. 3 INDUSTRIAS NAVALES A XUNQUEIRA, S.L. 3 TUBERIA NAVAL FERRADAS, S.L. 22 TUYCALDE, S.L. 8 Kaksinumerotaso 43 Erikoistunut rakennustoiminta VIGUESA DE CARPINTERIA Y POLIURETANO, S.L. (VICARPO) 37 ELINCO CONSTRUCCIONES ELECTRICAS SL 92 Kaksinumerotaso 32 Muu valmistus MONTAXES AGORPA, S.L.L. 62 CYSTERCLEAN SA 57 NORINVER MONTAJES E INGENIERIA, S.L. 22 PROTECNAVI, S.L. 4 URKIRA OX, S.L. 24



Yritysten kokonaismäärä: 38 Vähennysten kokonaismäärä: 960 Tukikelpoisten työntekijöiden kokonaismäärä: 960

Toimintakriteerit 6.Espanja esitti hakemuksen käyttäen perustana EGR-asetuksen 4 artiklan 2 alakohdan toimintakriteerejä, jotka poikkeavat 4 artiklan 1 kohdan b alakohdan kriteereistä, joissa edellytetään, että vähintään 500 työntekijää vähennetään yhdeksän kuukauden viiteajanjaksona yrityksissä, jotka toimivat NACE Rev. 2:n kaksinumerotasolla määritellyllä samalla talouden alalla ja sijaitsevat NUTS 2 ‑tason yhdellä alueella tai kahdella vierekkäisellä alueella jäsenvaltiossa. NUTS 2 ‑tason alueella Galicia (ES11) vähennettiin 960 työntekijää laivanrakennuksen liitännäisaloilla. Koska työntekijävähennyksiä ei tehty samalla talouden alalla (ks. 2 kohta), sovelletaan 4 artiklan 2 kohdassa säädettyä poikkeusta 4 artiklan 1 kohdan b alakohdasta (ks. 17–22 kohta, joissa annetaan lisätietoja hakemuksen kelpuuttamista koskevista poikkeuksellisista olosuhteista). 7.Hakemuksen yhdeksän kuukauden viiteajanjakso alkoi 23. toukokuuta 2019 ja päättyi 23. helmikuuta 2020. Työntekijävähennysten ja työskentelyn loppumisen laskeminen 8.Viiteajanjakson aikana tehdyt 960 työntekijävähennystä on laskettu päivästä, jona työsopimus päättyi tosiasiallisesti tai jona sen voimassaolo päättyi. Tukeen oikeutetut edunsaajat 9.Tukeen oikeutettuja edunsaajia on yhteensä 960. Työntekijöiden vähentämisen ja globalisaation aiheuttamien maailmankaupan rakenteiden merkittävien muutosten välinen yhteys 10.Osoittaakseen, että työntekijävähennykset ovat yhteydessä globalisaation aiheuttamiin maailmankaupan rakenteiden merkittäviin muutoksiin, Espanja toteaa, että maailman merenkulkuala on muuttunut dramaattisesti viimeisten 20 vuoden aikana. Tilauskanta kasvoi valtavasti vuosina 2002–2008 (48,9 miljoonasta 194,2 miljoonaan tasattuun bruttovetoisuustonniin (CGT)), minkä myötä rakennettiin uusia telakoita enimmäkseen Aasiaan. Maailmanlaajuisen talous- ja rahoituskriisin vuoksi tilausten määrä kuitenkin jo puolittui vuosina 2018–2012. Laskusuuntaus on jatkunut siitä lähtien. Vuodesta 2012 vuoden 2019 loppuun tilaukset vähenivät 13,6 prosenttia (92,3 miljoonasta CGT:stä 79,7 miljoonaan CGT:hen). Koska tilaukset ovat vähentyneet ja laivanrakennusteollisuus on kasvanut merkittävästi Aasiassa, ala on kärsinyt maailmanlaajuisesta ylikapasiteetista, joka on johtanut kovaan maailmanlaajuiseen kilpailuun. 11.Se, että valtamerialus voi lastata ensimmäisen rahtinsa riippumatta sen rakennuspaikasta, tarkoittaa, että alusten ostajat voivat hankkia aluksia aiempaa joustavammin, ja kiristää telakoiden välistä kilpailua kaikkialla maailmassa. 12.Eurooppa on 15 vuodessa (2004–2019) menettänyt kaupallisen laivanrakennuksensa (säiliöalusten, irtorahtialusten ja konttialusten rakentaminen) Itä-Aasiaan. Itä-Aasian maiden ankaran kilpailun vuoksi eurooppalaiset telakat keskittivät laivanrakennustoimintansa uusille markkinoille ja suuntasivat monimutkaisen laivanrakennuksen, kuten matkustaja-alusten ja muiden alusten, joita ei ole tarkoitettu tavarankuljetukseen, kapeille erikoismarkkinoille. Vuonna 2019 matkustaja-alukset, muut alukset, joita ei ole tarkoitettu tavarankuljetukseen, ja offshore-alukset muodostivat yhteensä 95 prosenttia eurooppalaisista tilauksista. 13.Viime vuosina kaupallisella laivanrakennusalalla on kuitenkin ollut merkittävää ylikapasiteettia, ja Kiinan, Etelä-Korean ja Japanin kaltaiset maat ovat niin ikään päättäneet suunnata viime aikoina Euroopan korkean teknologian ja monimutkaisten alustyyppien markkinoille. Lisäksi nämä maat ovat ottaneet käyttöön uusia alakohtaisia strategioita ja politiikkoja, ja ne soveltavat useita toimenpiteitä, kuten valtiontukea ja muita taloudellisia kannustimia, joilla pyritään lisäämään kotimaista kysyntää. Lisäksi kyseiset maat ovat ottaneet käyttöön uusia tai täydentäviä kauppatoimenpiteitä paikallisten telakoidensa ja paikallisten laivavarusteyritystensä tukemiseksi. 14.Tämä on johtanut siihen, että merkittävä osa maailmanlaajuisesta tuotannosta on siirtynyt Euroopasta Aasiaan. Vuonna 2002 laivanrakennuksen maailmanmarkkinoiden johtajia olivat tuotantomäärien perusteella mitattuna Etelä-Korea ja Japani (kummankin osuus oli 30 prosenttia) ja seuraavana oli Eurooppa (22,5 prosenttia). Kiinan osuus maailman laivanrakennuksesta oli vain 7 prosenttia. Vuoteen 2018 mennessä johtavaan asemaan oli noussut Kiina (35,5 prosenttia) ennen Japania (23,4 prosenttia) ja Etelä-Koreaa (22,7 prosenttia), kun taas Euroopan markkinaosuus oli laskenut vain 6,8 prosenttiin. Vuonna 2019 Euroopan osuus tilauskannasta oli 14,7 prosenttia (viisi prosenttiyksikköä vuoden 2002 tasoa alhaisempi) ja markkinajohtaja Kiinan osuus oli 34 prosenttia, Etelä-Korean 26 prosenttia ja Japanin 15 prosenttia. 15.Eurooppa on siis menettänyt suuren osan markkinaosuudestaan Aasian maihin, joissa työvoimakustannukset ovat alhaisemmat ja joissa sovelletaan tukipolitiikkaa ja veroetuuskohtelua. 16.Laivanrakennussektorin osalta on tähän mennessä jätetty seitsemän EGR-hakemusta, joista kaksi perustui globalisaatiosta johtuviin maailmankaupan muutoksiin ja viisi maailmanlaajuiseen talous- ja finanssikriisiin. Tapauksista neljä koskee aluksissa käytettäviä koneita ja laitteita, kun kolme muuta hakemusta koskee telakoita. Selitys hakemuksen hyväksyttävyyttä koskevista poikkeuksellisista olosuhteista 17.EGR-asetuksen 4 artiklan 2 kohdan mukaan yhdellä alueella sijaitsevien pk-yritysten joukkohakemukset voivat poikkeuksellisesti kattaa eri NACE Rev. 2:n kaksinumerotasolla määritellyillä toimialoilla toimivia pk-yrityksiä edellyttäen, että kyseisellä alueella toimii pääasiassa tai yksinomaan pk-yrityksiä. 18.Galician tilastolaitoksen mukaan vuonna 2018 Galiciaan oli rekisteröitynyt 247 631 yritystä, joista 247 478:ssa (99,94 prosenttia) oli alle 250 työntekijää. Pk-yritykset ovat näin ollen alueen talouden selkäranka. 19.Lisäsi kaikki hakemuksen kohteena olevat 38 yritystä ovat pk-yrityksiä. 20.Euroopan laivanrakennusala koostuu enimmäkseen pienistä ja keskisuurista telakoista (60–150 tonnin alukset), jotka toteuttavat alihankintana noin 80 prosenttia arvosta ja 89 prosenttia työvoimasta. Galician laivanrakennusala noudattaa tätä alihankintamallia. Alihankkijat ovat pitkälle erikoistuneita ja näin ollen voimakkaasti riippuvaisia päätelakasta. Kun päätelakalla on taloudellisia vaikeuksia, se vaikuttaa merkittävästi laivanrakennuksen liitännäisaloihin. Nämä keskinäiset riippuvuussuhteet ja niiden vaikutukset työllisyyteen laivanrakennuksen liitännäisaloilla ovat näin ollen samat, kuin jos yritykset toimisivat samalla NACE-luokituksen talouden alalla.

21.Kaikkien kaupallisten telakoiden (seitsemän vuonna 2019) keskittyminen pienelle Vigo Rian alueelle voimistaa alueen työmarkkinoihin kohdistuvia kielteisiä vaikutuksia. Työntekijävähennyksillä on näin ollen vakava vaikutus alueen talouteen. 22.Näin ollen EGR-asetuksen 4 artiklan 2 kohdan ehdot, joiden perusteella 4 artiklan 1 kohdan b alakohdassa tarkoitettu hakemus voidaan kelpuuttaa, vaikka alakohdassa asetetut ehdot eivät täyty kokonaan, täyttyvät. 23.Tämä hakemus olisi siis rinnastettava EGR-asetuksen 4 artiklan 1 kohdan b alakohdassa tarkoitettuun hakemukseen poikkeuksellisten olosuhteiden vuoksi (työntekijävähennysten vakava vaikutus työllisyyteen ja paikalliseen talouteen ja se, että pk-yritykset ovat alueen pääasiallinen yritystyyppi). Työntekijävähennyksiin ja toiminnan lopettamiseen johtaneet tapahtumat 24.Galician telakoilla rakennetaan teknisesti kehittyneitä sotilasaluksia, öljy- ja kemikaalisäiliöaluksia, offshore-aluksia, merentutkimuksen ja seismisen tutkimuksen aluksia, hinaajia ja matkustaja-aluksia (lautat, risteilyalukset ja huviveneet). Galician telakat erottuvat muista telakoista myös siksi, että ne rakentavat kalastusaluksia. 25.EU:n markkinaosuuden pieneneminen maailmanlaajuisessa laivantuotannossa ja maailmanlaajuisen kilpailun lisääntyminen ovat johtaneet vakaviin seurauksiin Galician laivanrakennuksen liitännäisaloilla. Tärkeimpiä työntekijävähennyksiin johtaneita tapahtumia olivat Factorias Vulcano ‑telakan selvitystilaan asettaminen ja sulkeminen heinäkuussa 2019 sekä HJ Barreras ‑telakan velkojille esittämä konkurssia edeltävää menettelyä koskeva pyyntö lokakuussa 2019. Puolet tämän hakemuksen kohteena olevista työntekijävähennyksistä on tehty yrityksissä, jotka ovat HJ Barrerasin velkojia. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 26.Vuonna 2018 Galician laivanrakennusalan (telakat ja liitännäisalat) vuotuinen liikevaihto oli noin 2 miljardia euroa (3,3 prosenttia alueen BKT:stä) ja laivanrakennuksesta riippui suoraan 10 000 työpaikkaa ja välillisesti 25 000 työpaikkaa. Galician metallialan yritysten liiton (ASIME) mukaan joidenkin Galician telakoiden vaikeuksien vuoksi alan liikevaihto putosi 11 prosenttia ja työpaikkoja menetettiin 20,8 prosenttia vuonna 2019. 27.Vuonna 2019 työttömyysaste noin 295 000 asukkaan kaupungissa Vigossa oli 16,3 prosenttia eli viisi prosenttiyksikköä alueellista keskiarvoa (11,7 prosenttia) korkeampi ja 21 247 työntekijää oli rekisteröitynyt työnhakijoiksi. Kuten edellä todettiin, kaikki Galician kaupalliset telakat sijaitsevat Vigossa. Telakoiden keskittyminen pienelle alueelle moninkertaistaa laivanrakennusteollisuuden liikevaihdon pienenemisen ja työpaikkojen menetyksen kielteiset vaikutukset, mikä vaikuttaa alueen työmarkkinoihin voimakkaammin kuin luvut antavat ymmärtää. Kohteena olevat edunsaajat ja ehdotetut toimet Kohteena olevat edunsaajat 28.Toimenpiteisiin odotetaan osallistuvan arviolta 500 vähennettyä työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava: Ryhmä Kohteena olevien

edunsaajien lukumäärä Sukupuoli: Miehiä: 470 (94,0 %) Naisia: 30 (6,0 %) Kansalaisuus: EU-kansalaisia: 487 (97,4 %) Muita kuin EU-kansalaisia: 13 (2,6 %) Ikäryhmä: 15–24-vuotiaita: 17 (3,4 %) 25–29-vuotiaita: 36 (7,2 %) 30–54-vuotiaita: 391 (78,2 %) 55–64-vuotiaita: 56 (11,2 %) yli 64-vuotiaita: 0 (0,0 %) Ehdotettujen toimien tukikelpoisuus 29.Vähennetyille työntekijöille tarjottavat yksilölliset palvelut koostuvat seuraavista toimista: –Tiedotustilaisuudet ja valmistelevat työpajat: Tiedotustilaisuudet ovat ensimmäisiä kaikille edunsaajille tarjottavia toimenpiteitä, ja niissä annetaan yleistä tietoa saatavilla olevista neuvonta- ja koulutusohjelmista sekä avustuksista ja kannustimista. Toimenpiteeseen sisältyy myös osallistujien alustava profilointi. Valmistelevissa työpajoissa annetaan syvällisempää tietoa uudelleentyöllistymisestä, aloista, joilla edellytetään toimilupia tai ammatillista pätevyyttä koskevia todistuksia, työssä hankittujen pätevyyksien ja sosiaalisten taitojen sertifioinnista sekä oppivelvollisuuden suorittamisesta. Suunnitteilla on myös yrittäjyyttä käsitteleviä työpajoja. –Ammatillinen ohjaus, jolla pyritään työllistymiseen tai itsenäiseen ammatinharjoittamiseen, tarjotaan koko täytäntöönpanon ajan. –Koulutus. Tähän sisältyy (1) avaintaitoja ja horisontaalisia taitoja koskeva koulutus, (2) valmistelu testeihin, jotka koskevat työkokemuksen myötä hankittujen taitojen tunnustamista (aiemman oppimisen tunnustaminen), (3) uudelleenkoulutukseen tähtäävä ammatillinen koulutus, joka koskee esimerkiksi rakennusten ja kaupunkialueiden varusteiden ylläpitoa, varastotoimintaa, Scrum Masterin työtä jne. ja (4) taitojen parantamiseen tähtäävä ammatillinen koulutus, joka koskee esimerkiksi laivanrakennuksessa käytettäviä komposiittimateriaaleja, alusten rakenteissa käytettävää HSLA-terästä, virtuaalitodellisuutta ja laajennettua todellisuutta laivanrakennuksessa, laivanrakennuksen CAD-/CAM-ratkaisuja, laivanrakennuksessa käytettäviä 3D-ohjausteknologioita (kappaleiden oikaisu ja muotoilu), FSW-hitsausta ja MAG-hybridilaserhitsausta, valvottuja kaarihitsausjärjestelmiä ja 3D-tulostusta laivanrakennuksessa. Itsenäisiksi ammatinharjoittajiksi pyrkiville tarjotaan yrittäjyyskoulutusta. –Tehostettu työnhakuneuvonta. Tähän toimenpiteeseen sisältyy paikallisten ja alueellisten työllistymismahdollisuuksien aktiivinen kartoitus (myös itsenäisille ammatinharjoittajille) ja soveltuvien työpaikkojen etsiminen työnhakijoille. –Työhönpaluun jälkeen annettava ohjaus. Työhön palanneille työntekijöille tarjotaan ohjausta ensimmäisten kuukausien ajan uusissa työpaikoissa mahdollisesti syntyvien ongelmien ehkäisemiseksi.

–Kannustimet. Toimenpiteisiin sisältyy useita erilaisia kannustimia. (1) Osallistumisen kannustin. Toimenpiteisiin osallistuvat työntekijät, jotka noudattavat sovittua työhönpaluusuunnitelmaa, saavat enintään 400 euroa (kertamaksuna tai eriin jaettuna). (2) Tuki matkakustannuksiin (0,19 euroa kilometriä kohden sekä lisäkustannukset, kuten tietullit ja pysäköintikulut, kun tämä on asianmukaisesti perusteltua, sekä julkisen liikenteen kustannusten korvaaminen). (3) Huoltaja-avustus. Työntekijät, joilla on huollettavia (lapsia, vanhuksia tai vammaisia), saavat enintään 20 euroa päivässä toimenpiteeseen osallistumisen aikana. Avustuksen tarkoituksena on kattaa lisäkustannukset, joita työntekijöille aiheutuu huoltajuuteen liittyvistä velvollisuuksista, jotta he voisivat osallistua koulutukseen tai muihin toimenpiteisiin. (4) Työhön sijoittumisen kannustimet. Palkkatyöhön palaavat tai itsenäisiksi ammatinharjoittajiksi ryhtyvät työntekijät saavat 200 euroa kuukaudessa enintään kuuden kuukauden ajan. Kannustimen tarkoituksena on kannustaa ennen kaikkea ikääntyneitä työntekijöitä pysymään työmarkkinoilla ja tukea työntekijöiden pikaista uudelleentyöllistymistä. 30.Edellä kuvatut toimet ovat aktiivisia työmarkkinatoimenpiteitä, jotka kuuluvat EGR-asetuksen 7 artiklassa kuvattuihin tukikelpoisiin toimiin. Nämä toimet eivät korvaa passiivisia sosiaalisen suojelun toimenpiteitä. 31.Espanja on toimittanut vaaditut tiedot toimista, jotka ovat asianomaisille yrityksille pakollisia kansallisen lainsäädännön tai työehtosopimusten mukaan. Maan viranomaiset ovat vahvistaneet, ettei EGR:n rahoitustuella korvata tällaisia toimia. Alustava talousarvio 32.Kokonaiskustannukset ovat arviolta 3 424 000 euroa. Yksilöllisten palvelujen osuus on 3 274 000 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 150 000 euroa. 33.EGR:ltä haettu rahoitusosuus on yhteensä 2 054 400 euroa (60 prosenttia kokonaiskustannuksista). Toimet Arvioitu osallistujamäärä Arvioidut kustannukset osallistujaa kohti(euroa) Arvioidut kokonaiskustannukset (euroa) Yksilölliset palvelut (EGR-asetuksen 7 artiklan 1 kohdan a ja c alakohdan mukaiset toimet) Tiedotustilaisuudet ja valmistelevat työpajat

(Acogida y diagnóstico inicial, medidas de sensibilización) 500 541 270 500 Ammatillinen ohjaus

(Orientación laboral) 500 500 250 000 Koulutus

(Formación) 350 4 871 1 705 000 Tehostettu työnhakuneuvonta

(Prospección laboral) 300 1 300 390 000 Työhönpaluun jälkeen annettava ohjaus

(Seguimiento en el empleo) 250 250 62 500 Välisumma (a): Prosenttiosuus yksilöllisten palvelujen paketista – 2 678 000 (81,80 %) Avustukset ja kannustimet (EGR-asetuksen 7 artiklan 1 kohdan b alakohdan mukaiset toimet) Kannustimet

(Programa de incentivos) 400 1 490 596 000 Välisumma (b): Prosenttiosuus yksilöllisten palvelujen paketista: – 596 000 (18,20 %) EGR-asetuksen 7 artiklan 4 kohdan mukaiset toimet 1. Valmistelutoimet – 0 2. Hallinnointi – 100 000 3. Tiedotus ja mainonta – 32 000 4. Valvonta ja raportointi – 18 000 Välisumma (c): Prosenttiosuus kokonaiskustannuksista: – 150 000 (4,38 %) Kustannukset yhteensä (a + b + c): – 3 424 000 EGR:n rahoitusosuus (60 % kokonaiskustannuksista) – 2 054 400 34.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Espanja on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin. Menojen tukikelpoisuuskausi 35.Espanja aloittaa yksilöllisten palvelujen tarjoamisen kohteena oleville edunsaajille 13. elokuuta 2020. Kyseisten toimien menoihin voidaan näin ollen myöntää EGR:n rahoitustukea 13. elokuuta 2020 ja 13. elokuuta 2022 väliseltä ajalta. 36.Espanjalle on aiheutunut hallinnollisia kuluja EGR:n täytäntöönpanosta 8. kesäkuuta 2020 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 8. kesäkuuta 2020 ja 13. helmikuuta 2023 väliseltä ajalta. Täydentävyys suhteessa kansallisin tai unionin varoin rahoitettuihin toimiin 37.Kansallisen ennakko- tai osarahoituksen lähde on Consellería de Economía, Emprego e Industria de la Xunta de Galicia. 38.Espanja on vahvistanut, että EGR:n rahoitustukea saaviin edellä kuvattuihin toimiin ei saada tukea muista unionin rahoitusvälineistä. Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi 39.Espanja on ilmoittanut, että työmarkkinaosapuolten vuoropuheluun Galiciassa osallistuvat työmarkkinaosapuolet ASIME ja ammattiliitot CCOO ja UGT tukivat Xunta de Galiciaa hakemuksen valmistelussa antamalla yksityiskohtaisia tietoja laivanrakennusalasta ja siihen liittyvistä työmarkkinoista. Yksilöllisten palvelujen koordinoitua pakettia laadittaessa kuultiin tiivisti työmarkkinaosapuolia kahdessa kokouksessa 4. marraskuuta 2019 ja 19. helmikuuta 2020. Työmarkkinaosapuolet osallistuvat yhteistyösopimuksen myötä myös palvelujen toteuttamiseen. Hallinnointi- ja valvontajärjestelmät 40.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, jotka hallinnoivat ja valvovat ESR:ää. Xunta de Galicia toimii hallintoviranomaisen välittävänä elimenä. Asianomaisen jäsenvaltion sitoumukset 41.Espanja on toimittanut kaikki tarvittavat vakuutukset seuraavista:

–Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet työntekijöiden vähentämistä koskevia oikeudellisia velvoitteitaan ja turvanneet työntekijänsä asianmukaisesti. –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään. –Suunnitellut toimet täydentävät rakennerahastojen rahoittamia toimia. –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 42.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013 12 artiklassa säädetään. 43.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 2 054 400 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle. 44.Poikkeuksellisissa olosuhteissa myönnettävien tukien yhteenlaskettu määrä ei EGR-asetuksen 4 artiklan 2 kohdan mukaisesti ole kuluvana vuonna yli 15 prosenttia EGR:n vuotuisesta enimmäismäärästä. 45.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti yhdessä ehdotetun päätöksen EGR:n varojen käyttöönotosta. Muut asiaan liittyvät asiakirjat 46.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 2 054 400 euroa. 47.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta Espanjan hakemuksen johdosta – EGF/2020/001 ES/Galicia shipbuilding ancillary sectors EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen,